Source: https://www.mesagerul.ro/nationale/eugen-teodorovici-o-asumare-a-raspunderii-guvernului-pe-legea-bugetului-este-neconstitutionala-psd-ia-in-calcul-sesizarea-ccr__72115/
Timestamp: 2020-02-27 04:26:12+00:00

Document:
Mesagerul.ro | Eugen Teodorovici: O asumare a răspunderii Guvernului pe legea bugetului este neconstituțională. PSD ia în calcul sesizarea CCR
Senatorul PSD Eugen Teodorovici spune că o asumare a răspunderii Guvernului pe legea bugetului de stat este neconstituțională. Fostul ministru al Finanțelor amintește de o decizie a CCR din anul 2010 potrivit căreia a fost neconstituțională asumarea răspu
Senatorul PSD Eugen Teodorovici spune că o asumare a răspunderii Guvernului pe legea bugetului de stat este neconstituțională. Fostul ministru al Finanțelor amintește de o decizie a CCR din anul 2010 potrivit căreia a fost neconstituțională asumarea răspunderii Executivului pe Legea educației. „Aș începe cu un subiect, pentru a clarifica un subiect pe care Guvernul Orban încearcă să îl aplice în următoarele zile, referitor la bugetul de stat, la legea plafoanelor, și anume cu angajarea răspunderii pe legea bugetului de stat, care din punctul nostru de vedere este neconstituțională. Asta o spun, pentru că există o decizie a CCR nr. 1431/2010 asupra cererii de soluționare a conflictului de natură constituțională dintre Parlament și Guvern. După cum știm, în anul 2010, Guvernul PD la vremea respectivă, parte din care făcea și PNL, își angaja răspunderea pe Legea educației. În urma contestării de către PSD a acelei răspunderi, CCR a decis că angajarea răspunderii asupra unui proiect este neconstituțională, considerând că ocolirea procedurii de dezbatere a proiectului de lege, atât în comisiile de specialitate din Parlament, cât și în plenul fiecărei Camere a Parlamentului și recurgerea la o asumare a răspunderii nu își găsește o motivare”, a declarat Eugen Teodorovici într-o conferință de presă susținută duminică la sediul PSD, potrivit Mediafax. Social-democratul a mai spus că Executivul trebuie să respecte în mod obligatoriu un calendar privind adoptarea bugetului de stat pe anul viitor. „Dacă ne uităm la calendarul pe care ar trebui să îl respecte Guvernul privind proiectul de buget, să nu uităm că sunt mai multe etape premergătoare, obligatoriu a fi parcurse, de la prezentarea în mod public a acestui buget, pentru o dezbatere corectă, avizele necesare, discuția și avizul în CSAT, avizul în Consiliul Economic Social și desigur discuțiile în comisiile din Parlament și ulterior votul în plenul reunit”, a concluzionat Teodorovici. PSD ia în calcul sesizarea CCR, dacă Guvernul își asumă răspunderea pe Legea bugetului Eugen Teodorovici a mai declarat că, în cazul în care Guvernul își va asuma răspunderea pe Legea bugetului de stat pe anul 2020, atunci PSD va sesiza CCR, transmite Mediafax. Teodorovici a adăugat că partidul nu se teme să depună o moțiune de cenzură, dacă Executivul are o astfel de acțiune. „Categoric, da”, a afirmat Eugen Teodorovici, întrebat dacă partidul va sesiza Curtea Constituțională în cazul în care Guvernul își asumă răspunderea pe legea bugetului. Chestionat de ce PSD nu ar depune o moțiune de cenzură în asemenea situație, Teodorovici a răspuns: „Prima cale de atac este aceea de sesizare a CCR și după aceea vom vedea. Nu se teme PSD de depunerea unei moțiuni de cenzură”. Guvernul Orban încă nu a stabilit dacă va trimite Legea bugetului de stat pe anul 2020 Parlamentului, spre adoptare, sau își va asuma răspunderea pe actul normativ. În schimb, Ludovic Orban a afirmat că vrea ca bugetul să fie adoptat până la finalul anului. Executivul va efectua însă, luni, o rectificare bugetară ca să realimenteze fondul de rezervă al Guvernului pentru efectuarea plăților care să asigure cheltuielile de funcționare pentru autoritățile locale, a anunțat premierul. Citește și: Ciolacu: PSD va sesiza luni Curtea Constituțională pe legile asumate de Executiv. Mi se pare o guvernare abramburistică
​VIDEO Suceava: Pacienta suspectă de coronavirus, scăpată de pe targă / Explicațiile ISU UPDATE

References: CCR

 CCR 
 CCR 
 CCR 
 CCR 
 CCR